Крис Коламбус

Кристофер 'Крис' Коламбус (ингл. Chris Columbus; 1958 елның 10 сентябрендә туды) — мәшһүр АКШ кинорежиссеры, сценарийлар язучы, продюсер. 

Фильмнар белән эшләү «Гремлиннар» фильмы белән башлана. Ул бу фильм өчен сценарий язып, Стивен Спилбергны кызыксындыра. 1984 елда бу фильм төшерелә.

Режиссерлык дебюты Коламбуста 1987 елда төшерелгән «Килүче бала караучы маҗаралары» фильмы булды. 1990 елда Коламбус мәшһүр «Home Alone» (Өйдә бер ялгыз) гаилә комедиясен төшерә. 1992 елда ул бу фильмның дәвамын төшерә.

Киләсе зур фильмнар арасында «Миссис Даутфайр», «Икейөзъеллык кеше», «Гарри Поттер һәм фәлсәфә ташы», «Гарри Поттер һәм яшерен бүлмә» кебек популяр кинотасмалар.

Бүгенге көндә Крис Коламбус Сан-Франциско шәһәрендә яши, ул өйләнгән, дүрт баласы бар.

Төркем:Әлифба буенча кинорежиссёрлар
Төркем:АКШ кинорежиссёрлары Төркем:АКШ кинопродюсерлары